הוראות הגנת הפרטיות (סדרי דין בבקשות למתן אישור להפעלת סמכות בתקופת בחירות, בבקשות לפסלות שופט ובעררים)

{{ח:התחלה}}
{{ח:כותרת|הוראות הגנת הפרטיות (סדרי דין בבקשות למתן אישור להפעלת סמכות בתקופת בחירות, בבקשות לפסלות שופט ובעררים), התשפ״ה–2025}}

{{ח:פתיח-התחלה}}
{{ח:תיבה|ק״ת תשפ״ה, 1630|הוראות הגנת הפרטיות (סדרי דין בבקשות למתן אישור להפעלת סמכות בתקופת בחירות, בבקשות לפסלות שופט ובעררים)|https://olaw.org.il/takanot/takanot-11847.pdf}}.
{{ח:סוגר}}
{{ח:מפריד}}

{{ח:מבוא}}
בהתאם {{ח:חיצוני|חוק הגנת הפרטיות#סעיף 23נט|לסעיף 23נט(ז)}} {{ח:חיצוני|חוק הגנת הפרטיות|לחוק הגנת הפרטיות, התשמ״א–1981}} (להלן – החוק), בתוקף סמכותי לפי {{ח:חיצוני|חוק הבחירות (דרכי תעמולה)#סעיף 17ה|סעיף 17ה(א)}} {{ח:חיצוני|חוק הבחירות (דרכי תעמולה)|לחוק הבחירות (דרכי תעמולה), התשי״ט–1959}} (להלן – חוק דרכי תעמולה), ובאישור ועדת החוקה חוק ומשפט של הכנסת, אני מורה לאמור:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בהוראות אלה –
{{ח:ת|סוג=הגדרה}} ”הרשות“ – ראש הרשות, מפקח או חוקר כאמור {{ח:חיצוני|חוק הגנת הפרטיות#סעיף 23נט|בסעיף 23נט לחוק}}, לפי העניין;
{{ח:ת|סוג=הגדרה}} ”יושב הראש“ – יושב ראש הוועדה המרכזית או יושב ראש ועדה אזורית המוסמך לדון בעתירה, לפי העניין;
{{ח:ת|סוג=הגדרה}} ”חוק הבחירות לכנסת“ – {{ח:חיצוני|חוק הבחירות לכנסת|חוק הבחירות לכנסת [נוסח משולב], התשכ״ט–1969}};
{{ח:ת|סוג=הגדרה}} ”חוק חופש המידע“ – {{ח:חיצוני|חוק חופש המידע|חוק חופש המידע, התשנ״ח–1998}};
{{ח:ת|סוג=הגדרה}} ”יושב ראש הוועדה המרכזית“ – יושב ראש ועדת הבחירות המרכזית שנבחר לכך לפי {{ח:חיצוני|חוק הבחירות לכנסת#סעיף 17|סעיף 17 לחוק הבחירות לכנסת}};
{{ח:ת|סוג=הגדרה}} ”יושב ראש ועדה אזורית“ – יושב ראש של ועדת בחירות אזורית, שמונה לפי {{ח:חיצוני|חוק הבחירות לכנסת#סעיף 20|סעיף 20(א) לחוק הבחירות לכנסת}}, ושנקבע למחוז שיפוט לפי {{ח:חיצוני|חוק הבחירות (דרכי תעמולה)#סעיף 17ד|סעיף 17ד(א) לחוק דרכי תעמולה}};
{{ח:ת|סוג=הגדרה}} ”מזכירות הוועדה“ – מזכירות ועדת הבחירות המרכזית במשכן הכנסת;
{{ח:ת|סוג=הגדרה}} ”עתירה“ – בקשת הרשות לקבלת אישור יושב הראש לפי {{ח:חיצוני|חוק הגנת הפרטיות#סעיף 23נט|סעיף 23נט(ב) לחוק}} להפעלת סמכות כאמור {{ח:חיצוני|חוק הגנת הפרטיות#סעיף 23נט|בסעיף 23נט(א) לחוק}}, או בקשת מועמד בבחירות לרשות מקומית שמתקיימות ביום שאינו יום הבחירות הכלליות לרשויות, לפי {{ח:חיצוני|חוק הגנת הפרטיות#סעיף 23נט|סעיף 23נט(ו) לחוק}}, כי לא תופעל סמכות כאמור {{ח:חיצוני|חוק הגנת הפרטיות#סעיף 23נט|בסעיף 23נט(א) לחוק}};
{{ח:ת|סוג=הגדרה}} ”פקודת הראיות“ – {{ח:חיצוני|פקודת הראיות|פקודת הראיות [נוסח חדש], התשל״א–1971}};
{{ח:ת|סוג=הגדרה}} ”תצהיר“ – תצהיר לפי {{ח:חיצוני|פקודת הראיות#סעיף 15|סעיף 15 לפקודת הראיות}};
{{ח:ת|סוג=הגדרה}} ”תקנות סדר הדין האזרחי“ – {{ח:חיצוני|תקנות סדר הדין האזרחי|תקנות סדר הדין האזרחי, התשע״ט–2018}}.

{{ח:סעיף|2|פרשנות}}
{{ח:ת}} בהוראות אלה תהיה למונחים שלא הוגדרו בהן, המשמעות שיש להם {{ח:חיצוני|חוק הגנת הפרטיות#סעיף 23נח|בסעיף 23נח לחוק}}.

{{ח:סעיף|3|הגשת עתירה}}
{{ח:תת|(א)}} ביקשה הרשות להפעיל סמכות הטעונה אישור של יושב הראש, לפי {{ח:חיצוני|חוק הגנת הפרטיות#סעיף 23נט|סעיף 23נט(א) לחוק}}, תגיש למזכירות הוועדה עתירה, סרוקה וחתומה על צרופותיה, באמצעות המערכת הממוחשבת של הוועדה, בהתאם להנחיות שיפורסמו באתר המרשתת של ועדת הבחירות המרכזית, לעניין אופן ההגשה המקוונת; מועד קבלת הבקשה במזכירות הוועדה ייחשב המועד שבו ניתן אישור מטעם מזכירות הוועדה שהבקשה נבדקה, ושהיא עומדת בהוראות אלה; מזכירות הוועדה רשאית להנחות את הרשות להגיש עותק מקורי, כרוך ומודפס של העתירה, על צרופותיה, נוסף על הגשתה כאמור.
{{ח:תת|(ב)}} בעתירה ייכללו כל אלה:
{{ח:תתת|(1)}} פרטי מייצגי הרשות ומענם להמצאת כתבי בי־דין, לרבות מספר טלפון, מספר טלפון נייד וכתובת דואר אלקטרוני;
{{ח:תתת|(2)}} המשיבים ומענם להמצאת כתבי בי־דין, הפרטים המפורטים בפסקה (1) לגבי כל אחד מהמשיבים, אם ניתן לבררם, ועניינו של כל אחד מהמשיבים בנושא העתירה; היה משיב מועמד לבחירות לכנסת או לבחירות לרשות מקומית, או סיעה של הכנסת או של מועצה מקומית או אזורית, או רשימת מועמדים לכנסת או לרשות מקומית, יצוין הדבר בהבלטה בעתירה;
{{ח:תתת|(3)}} מאגר המידע שלגביו מתבקשת הפעלת הסמכות, המידע הנכלל בו, וכל מידע אחר שנוגע לעניין ושבידי הרשות, ובכלל זה התכתבויות עם המשיבים בנושא העתירה;
{{ח:תתת|(4)}} פירוט הוראות {{ח:חיצוני|חוק הגנת הפרטיות|החוק}} שקיים חשד או יסוד סביר להניח כי הופרו, ותמצית הנימוקים שבעובדה {{ח:חיצוני|חוק הגנת הפרטיות|ושבחוק}} המקימים חשד או יסוד סביר להניח כאמור;
{{ח:תתת|(5)}} פירוט הסמכויות שהרשות מבקשת להפעיל, עמדת הרשות בדבר הסיכון לפגיעה בפרטיות והאינטרס הציבורי העומד בבסיס הפעלת הסמכות המבוקשת ופירוט בדבר הטעמים להפעלת הסמכות במהלך תקופת הבחירות;
{{ח:תתת|(6)}} ביקשה הרשות לקבל את האישור בלי שתתבקש עמדת המשיבים כאמור {{ח:חיצוני|חוק הגנת הפרטיות#סעיף 23נט|בסעיף 23נט(ג) לחוק}}, יפורטו הטעמים לכך ונסיבות העניין המצדיקות זאת, לרבות טעמי הדחיפות או החשש לסיכול מטרת הפעלת הסמכות המבוקשת;
{{ח:תתת|(7)}} ביקשה הרשות לצרף נספחים לעתירה, תצרף –
{{ח:תתתת|(1)}} לפני הנספח הראשון, תוכן עניינים שבו יפורטו בנוגע לכל נספח כל אלה: שם הנספח, הספרה שבה סומן ומספר העמוד של העמוד הראשון לנספח;
{{ח:תתתת|(2)}} לפני כל אחד מהנספחים, דף מקדים שבראשו ובמרכזו יצוינו שם הנספח, הספרה שבה סומן ומספר העמוד של העמוד הראשון של הנספח; הפרטים המצוינים בפסקת משנה (1) ובפסקת משנה זו יירשמו בגופן ”David“, גודל 36.
{{ח:תת|(ג)}} הוראות סעיפים קטנים (א) ו־(ב) יחולו גם לגבי עתירה של מועמד בבחירות לרשות מקומית שמתקיימות ביום שאינו יום הבחירות הכלליות לרשויות לפי {{ח:חיצוני|חוק הגנת הפרטיות#סעיף 23נט|סעיף 23נט(ו) לחוק}}, בשינויים המחויבים ובשינויים אלה:
{{ח:תתת|(1)}} מגיש העתירה, כאמור בסעיף קטן (א), יהיה המועמד;
{{ח:תתת|(2)}} המשיבה הראשונה לפי פסקה (ב)(2) תהיה הרשות;
{{ח:תתת|(3)}} פסקה (ב)(6) – לא תיקרא.
{{ח:תת|(ד)}} עתירה תיערך לפי הוראות אלה; דוגמה לעתירה תפורסם באתר המרשתת של ועדת הבחירות המרכזית; העובדות שבעתירה יאומתו בתצהיר אשר יצורף אליה; בתצהיר תהיה הפרדה בין עובדות שהן בידיעתו האישית של המצהיר לעובדות הנכונות לפי מיטב ידיעתו ואמונתו, ולגביהן יציין את מקור ידיעתו ואמונתו.

{{ח:סעיף|4|הגשת מסמך ליושב הראש}}
{{ח:תת|(א)}} ראה יושב הראש כי מסמך דרוש לשם הכרעה בעניין שלפניו, רשאי הוא להורות לבעל הדין שהמסמך ברשותו להגישו במועד שיורה.
{{ח:תת|(ב)}} בעל הדין יגיש את המסמך כאמור בסעיף קטן (א) ליושב הראש, ויגישו גם לבעלי הדין האחרים זולת אם יושב הראש הורה לו אחרת; בעלי הדין רשאים להגיש את הערותיהם בכתב, אם הדבר נובע מהגשת המסמך, במועד שהורה לכך יושב הראש.
{{ח:תת|(ג)}} התנגד בעל הדין להגשת המסמך, יודיע ליושב הראש בתוך יומיים מהמועד שנמסרה לו ההוראה להגשת המסמך, או במועד אחר שקבע יושב הראש, את טעמי התנגדותו.
{{ח:תת|(ד)}} החליט יושב הראש לדחות את ההתנגדות, יחולו הוראות סעיף קטן (ב).
{{ח:תת|(ה)}} לא יורה יושב הראש על מסירת מידע או מסמכים העלולים לפגוע בזכויות צד שלישי, אלא לאחר שנתן לצד השלישי הזדמנות להשמיע את טענותיו, בדרך שיורה.
{{ח:תת|(ו)}} החובה למסור מידע ומסמכים לפי סעיף זה כפופה לסייגים ולהוראות לעניין גילוי מידע ומסמכים לפי כל דין; ולעניין בעל דין שהוא רשות ציבורית כהגדרתה {{ח:חיצוני|חוק חופש המידע|בחוק חופש המידע}}, לרבות הסייגים למסירת מידע הקבועים {{ח:חיצוני|חוק חופש המידע|בחוק חופש המידע}}, בשינויים המחויבים.
{{ח:תת|(ז)}} הועלתה טענה בדבר סייג או חיסיון כאמור בסעיף קטן (ו) לגבי גילוי מידע או מסמך, רשאי יושב הראש לקיים את הדיון לפי סעיף זה בדלתיים סגורות, וכן רשאי יושב הראש לקבל את המידע או המסמך המבוקשים, לעיין בהם, ולקבל הסברים מנציג הרשות, אף בהיעדר שאר בעלי הדין.
{{ח:תת|(ח)}} הוצאה לגבי מידע או מסמך תעודת חיסיון לפי {{ח:חיצוני|פקודת הראיות#סעיף 44|סעיף 44 לפקודת הראיות}}, יחולו {{ח:חיצוני|פקודת הראיות#סעיף 44|סעיפים 44}} {{ח:חיצוני|פקודת הראיות#סעיף 46|ו־46 לפקודה האמורה}}.

{{ח:סעיף|5|הצגת מידע חסוי}}
{{ח:תת|(א)}} הרשות רשאית לבקש מיושב הראש להציג לפניו מידע חסוי, אף שלא בנוכחות המשיב ובלי לגלות לו את תוכנו; התבקשה תשובת המשיב לעתירה, תודיע הרשות על בקשה זו למשיב.
{{ח:תת|(ב)}} יושב הראש רשאי לעיין במידע חסוי, שהוגשה לגביו בקשה כאמור בסעיף קטן (א), לשם החלטה בבקשה, ולקבל מהרשות פרטים נוספים לעניין המידע, שלא בנוכחות המשיב.
{{ח:תת|(ג)}} מצא יושב הראש כי העניין שיש באי־גילויו של המידע החסוי, לשם מניעת סיכול הפעלת הסמכות או פגיעה בשיטות העבודה של הרשות, עדיף מן הצורך לגלותו לשם עשיית צדק, רשאי הוא להסתמך על המידע לשם הכרעה בעתירה ובלי לגלות למשיב את תוכנו של המידע החסוי.
{{ח:תת|(ד)}} יושב הראש יודיע לרשות, ואם התבקשה תשובת המשיב לעתירה, גם למשיב, על החלטתו בבקשה לפי סעיף זה, ורשאי הוא לקבוע שנימוקי ההחלטה, כולם או מקצתם, יהיו חסויים; וכן רשאי הוא לקבוע מועד לפקיעת חיסוי הנימוקים.
{{ח:תת|(ה)}} החליט יושב הראש שלא לגלות למשיב את תוכנו של מידע חסוי, כולו או מקצתו, יורה לרשות על העברת פרטים או תמצית של המידע החסוי למשיב, ככל שניתן לעשות כן בלי לסכל את מטרת הפעלת הסמכות המבוקשת או לפגוע בשיטות העבודה של הרשות.

{{ח:סעיף|6|המשיבים לעתירה}}
{{ח:תת|(א)}} המשיבים לעתירה יהיו כל אלה:
{{ח:תתת|(1)}} המפלגה או המועמד בבחירות, לפי העניין, שהם בעלי השליטה במאגר המידע, ואם הרשות אינה מגישת העתירה – הרשות;
{{ח:תתת|(2)}} המחזיק במאגר המידע, אם הפעלת הסמכות נוגעת אליו;
{{ח:תתת|(3)}} כל מי שעלול להיפגע, במישרין, מקבלת העתירה.
{{ח:תת|(ב)}} יושב הראש רשאי, בכל שלב, להורות על מחיקת עתירה אם לא צורף משיב ראוי, או להורות על צירופו של עותר או משיב, וכן על מחיקת משיב או עותר שצורף לעתירה.

{{ח:סעיף|7|המצאת עתירה למשיבים}}
{{ח:ת}} העותר ימציא למשיבים, במישרין, עותק של העתירה והמסמכים שצורפו אליה לפי {{ח:פנימי|סעיף 3|סעיף 3}}, ויגיש למזכירות הוועדה אישורים על המצאת העתירה לכל המשיבים, זולת אם ביקשה הרשות לקבל את האישור המבוקש במעמד צד אחד; יושב הראש רשאי להחליט, אם ראה כי נסיבות העניין מחייבות שלא להשהות את הטיפול בעתירה שלפניו, כי תימסר למשיבים הודעה, בטלפון או בכל אמצעי אחר שיקבע, על הגשת העתירה ודבר תוכנה, והדבר יאומת בתצהיר שיגיש העותר למזכירות הוועדה.

{{ח:סעיף|8|רישום וניתוב עתירה}}
{{ח:ת}} הוגשה עתירה, תובא, בלא דיחוי, לעיון יושב ראש הוועדה המרכזית או עובד בכיר שהסמיך לכך, והוא רשאי –
{{ח:תת|(1)}} לקבלה לרישום במזכירות הוועדה;
{{ח:תת|(2)}} שלא לקבלה לרישום, אם מצא שהוראות {{ח:פנימי|סעיף 3|סעיפים 3 עד 7}} אינן מתקיימות בה, ואולם העותר או המשיב, לפי העניין, רשאים לבקש שיושב הראש המוסמך לדון בעתירה, יחליט בשאלה אם בעתירה או בתשובה מתקיימות ההוראות האמורות או לא; החלטת יושב הראש המוסמך תהיה סופית ומכרעת;
{{ח:תת|(3)}} התקבלה עתירה לרישום כאמור בפסקה (1), תועבר לעיון יושב הראש המוסמך לדון בה, ואולם העותר או המשיב, לפי העניין, רשאים לבקש שיושב ראש הוועדה המרכזית יחליט אם יושב הראש שאליו הועברה העתירה הוא יושב הראש המוסמך; החלטת יושב ראש הוועדה המרכזית תהיה סופית ומכרעת.

{{ח:סעיף|9|עיון בעתירה}}
{{ח:ת}} עתירה שהתקבלה לרישום תובא, בהקדם האפשרי, לעיון יושב הראש המוסמך לדון בה, והוא רשאי –
{{ח:תת|(1)}} למחוק או לדחות עתירה – כולה או מקצתה – על הסף, על פי כתב העתירה בלבד או לאחר שקיבל כתב תשובה, אם על פניה אינה מגלה עילה למתן הסעד המבוקש;
{{ח:תת|(2)}} להורות לעותר להגיש תצהיר משלים או הודעה משלימה בעניינים שהורה, או להגיש נוסח מתוקן של העתירה כפי שהורה;
{{ח:תת|(3)}} להורות שמשיב יגיש כתב תשובה לפי {{ח:פנימי|סעיף 10|סעיף 10}} (להלן – כתב תשובה), ורשאי הוא להגדיר את העניינים הטעונים תשובה;
{{ח:תת|(4)}} להורות כי יתקיים דיון בעתירה במעמד הצדדים, או אם ביקשה הרשות לקבל את האישור במעמד צד אחד, במעמד נציגי הרשות בלבד; החליט יושב הראש על דיון במעמד הצדדים, ולא הורה על הגשת כתב תשובה – יגישו המשיבים עיקרי טיעון לעתירה כולה או לעניינים שהורה (להלן – עיקרי הטיעון); עיקרי הטיעון יוגשו למזכירות הוועדה ויומצאו לשאר בעלי הדין במועד שהחליט עליו יושב הראש; לא הוחלט על מועד, יוגשו עיקרי הטיעון למזכירות הוועדה ויומצאו לשאר בעלי הדין לא יאוחר מיומיים לפני מועד הדיון בשעה 14:00 בצוהרי היום;
{{ח:תת|(5)}} הגישה הרשות עתירה לקבלת האישור בלי שתתבקש עמדת המשיבים, רשאי יושב הראש להכריע בעתירה כאמור {{ח:פנימי|סעיף 15|בסעיף 15(ג)}} או לקיים דיון במעמד נציגי הרשות בלבד, אם מצא כי יש יסוד סביר לחשש כי קבלת עמדת המשיבים עלולה לסכל את מטרת הפעלת הסמכות המבוקשת או שטעמי דחיפות מצדיקים זאת.

{{ח:סעיף|10|כתב תשובה}}
{{ח:תת|(א)}} הורה יושב הראש על הגשת כתב תשובה, יוגש כתב התשובה בתוך ארבעה ימים מיום החלטתו, אם לא החליט יושב הראש על מועד אחר; המועד להמצאת התשובה בכתב יהיה לא יאוחר משעה 14:00 בצוהרי היום האחרון שבו ניתן להגיש את התשובה.
{{ח:תת|(ב)}} בכתב התשובה יפורטו אלה:
{{ח:תתת|(1)}} שם המשיב, מספר זהותו ומענו להמצאת כתבי בי־דין, לרבות מספר טלפון, מספר טלפון נייד וכתובת דואר אלקטרוני, ואם הוא מיוצג – שם בא כוחו ופרטיו כאמור;
{{ח:תתת|(2)}} תמצית הנימוקים שבעובדה {{ח:חיצוני|חוק הגנת הפרטיות|ושבחוק}} שעליהם מתבססת התשובה;
{{ח:תתת|(3)}} עמדת המשיב לגבי הסעד המבוקש בעתירה;
{{ח:תתת|(4)}} כתב תשובה ייערך לפי הוראות אלה; דוגמה לכתב תשובה תפורסם באתר המרשתת של ועדת הבחירות המרכזית; העובדות שבכתב התשובה יאומתו בתצהיר אשר יצורף אליו כאמור {{ח:פנימי|סעיף 3|בסעיף 3(ד)}};
{{ח:תתת|(5)}} לכתב תשובה יצורפו, אם הדבר אפשרי, העתקים צילומיים של כל המסמכים הנוגעים לעניין;
{{ח:תתת|(6)}} משיב המבקש לצרף נספחים לכתב התשובה יצרף –
{{ח:תתתת|(א)}} לפני הנספח הראשון, תוכן עניינים שבו יפורטו בנוגע לכל נספח כל אלה: שם הנספח, הספרה שבה סומן ומספר העמוד של העמוד הראשון לנספח;
{{ח:תתתת|(ב)}} לפני כל אחד מהנספחים, דף מקדים שבראשו ובמרכזו יצוינו שם הנספח, הספרה שבה סומן ומספר העמוד של העמוד הראשון של הנספח; הפרטים המצוינים בפסקת משנה (1) {{ח:הערה|[צ״ל: בפסקת משנה (א)]}} ובפסקת משנה זו יירשמו בגופן ”David“, גודל 36.
{{ח:תת|(ג)}} משיב שלא הגיש כתב תשובה כאמור, לא יהיה רשאי להשמיע את טענותיו אלא ברשות יושב הראש.

{{ח:סעיף|11|צורת כתב טענות}}
{{ח:ת}} עתירה, כתב תשובה וכל מסמך אחר המוגש בהליך לפני יושב הראש יוגשו כפי שמגישים כתבי טענות לבית משפט לפי {{ח:חיצוני|תקנות סדר הדין האזרחי#פרק ג סימן א|סימן א׳ לפרק ג׳ בחלק ב׳ לתקנות סדר הדין האזרחי}}, בשינויים המחויבים, ובשינויים שעליהם יורה יושב ראש הוועדה המרכזית, אם ראה שהתקיימו נסיבות המצדיקות לעשות כן.

{{ח:סעיף|12|הגשת כתב תשובה ועיקרי טיעון}}
{{ח:ת}} על הגשת כתב תשובה ועיקרי טיעון יחולו {{ח:פנימי|סעיף 3|סעיפים 3(א)}}, {{ח:פנימי|סעיף 7|7}} {{ח:פנימי|סעיף 8|ו־8}}, בשינויים המחויבים.

{{ח:סעיף|13|ראיות}}
{{ח:תת|(א)}} הדיון בעתירה יהיה על פי ראיות שיובאו בתצהירים בכתב, זולת אם החליט יושב הראש, מיוזמתו או לבקשת בעל דין, להורות על שמיעת הצדדים או על חקירת מצהיר, אם ראה כי הדבר דרוש לשם הכרעה בעתירה; החליט יושב הראש להתיר חקירה כאמור – יקבע יושב הראש כיצד ייחקר המצהיר, לרבות בדרך של שאלונים בכתב או בדרך של בקשת פרטים נוספים.
{{ח:תת|(ב)}} לא התייצב המצהיר לפי החלטת יושב הראש, או לא השיב לחקירתו באופן שהורה יושב הראש לפי סעיף קטן (א), לא ישמש תצהירו ראיה אלא ברשות יושב הראש.

{{ח:סעיף|14|צו ביניים וצו ארעי}}
{{ח:תת|(א)}} מועמד בבחירות לרשות מקומית שמתקיימות ביום שאינו יום הבחירות הכלליות לרשויות, שמגיש עתירה לפי {{ח:חיצוני|חוק הגנת הפרטיות#סעיף 23נט|סעיף 23נט(ו) לחוק}}, רשאי לצרף לבקשתו בקשה לצו המורה לרשות להשהות את הפעלת סמכויותיה כלפיו, עד להכרעה בעתירתו (להלן – צו ביניים); בקשה לצו ביניים כאמור תוגש במועד הגשת העתירה או לאחר מכן, ותובא לעיון יושב הראש המוסמך לדון בה מוקדם ככל האפשר; בבקשה לצו ביניים יפורטו העובדות והנימוקים התומכים בה, ויכול שתפנה לעובדות ולנימוקים שבעתירה (להלן – בקשה לצו ביניים); העובדות בבקשה לצו ביניים יאומתו בתצהיר כאמור {{ח:פנימי|סעיף 3|בסעיף 3(ד)}}.
{{ח:תת|(ב)}} יושב הראש רשאי לדחות את הבקשה לצו ביניים על הסף, להורות על הגשת עמדת הרשות באשר לה, או אם מצא שהשהיית ההחלטה בבקשה לצו ביניים עלולה לגרום לנזק שאין לו תקנה או לנזק חמור, לתת צו ארעי על יסוד הבקשה בלבד (להלן – צו ארעי); משנתן יושב הראש צו ארעי, יקבע בו, בהקדם האפשרי ולא יאוחר מתום ארבעה ימים ממועד מתן הצו, מועד למתן תגובה מטעם המשיבים, או לדיון במעמד הצדדים בעתירה.

{{ח:סעיף|15|הכרעה בעתירה}}
{{ח:תת|(א)}} יושב הראש רשאי להחליט בעתירה על יסוד כתב העתירה וכתב התשובה בלבד, או על יסוד דיון כאמור {{ח:פנימי|סעיף 9|בסעיף 9(4) או (5)}}, לפי העניין.
{{ח:תת|(ב)}} ראה יושב הראש מקום לברר את העתירה בדיון לפניו, יורה על מועד לדיון בעתירה.
{{ח:תת|(ג)}} יושב הראש רשאי לתת את האישור המבוקש על יסוד העתירה בלבד, אם מצא, לבקשת הרשות, כי קיימים טעמי דחיפות המצדיקים זאת או אם מצא כי יהיה בבקשת תגובה כדי לסכל את מטרת הפעלת הסמכות המבוקשת.

{{ח:סעיף|16|סדר הטיעון}}
{{ח:ת}} החליט יושב הראש על קיום דיון לפניו, במעמד הצדדים, סדר הדיון יהיה כלהלן:
{{ח:תת|(1)}} העותר יטען תחילה והמשיב יטען אחריו, זולת אם הורה יושב הראש על סדר טיעון אחר; היו כמה עותרים או כמה משיבים, יורה יושב הראש את סדר הטיעון ביניהם;
{{ח:תת|(2)}} יושב הראש רשאי להתיר לבעל דין טיעון נוסף בתשובה לטענות בעל הדין שכנגד;
{{ח:תת|(3)}} התיר יושב הראש חקירת מצהיר או חקירת עד שאינו מצהיר, והורה שהחקירה תיערך בדיון לפניו, תיערך החקירה לפני שמיעת טענות בעלי הדין, ואולם רשאי יושב הראש, אם ראה טעם לכך, להתיר חקירת מצהיר בשלב אחר של הדיון; המצהיר מטעם העותר ייחקר תחילה, זולת אם הורה יושב הראש על סדר אחר; היו כמה עותרים או כמה משיבים, יורה יושב הראש על סדר חקירת המצהירים שלהם;
{{ח:תת|(4)}} יושב הראש רשאי להורות על השלמת טיעונים בכתב בעניינים שיורה, במקום טיעון בעל פה.

{{ח:סעיף|17|דיון דחוף}}
{{ח:ת}} ראה יושב הראש כי נסיבות העניין מחייבות שלא להשהות את הדיון בעתירה שלפניו, רשאי הוא לדון בה בדחיפות בסטייה מהוראות אלה, ככל הנדרש.

{{ח:סעיף|18|החלטה}}
{{ח:תת|(א)}} בהחלטתו יושב הראש מוסמך לתת את האישור המבוקש, כולו או מקצתו, או בשינויים, לקבל את עתירת המועמד או לדחות את העתירה, לפי שיקול דעתו.
{{ח:תת|(ב)}} ההחלטה תימסר לצדדים עם נתינתה ותפורסם באתר המרשתת של הוועדה לאחר יום הבחירות, זולת אם החליט יושב הראש אחרת, מטעמים שיירשמו, ולאחר שנתן לבעלי הדין הזדמנות להשמיע את טענותיהם בנושא לפניו; ניתנה ההחלטה על יסוד העתירה בלבד לפי {{ח:פנימי|סעיף 15|סעיף 15(ג)}}, לא תימסר ההחלטה למשיבים ולא תפורסם, אלא אם כן החליט על כך יושב הראש מטעמים מיוחדים שיירשמו, ולאחר שנתן לבעלי הדין הזדמנות להשמיע את טענותיהם לפניו בנושא.
{{ח:תת|(ג)}} החלטת ביניים תפורסם באתר המרשתת של הוועדה, אם מצא יושב הראש כי יש טעם בפרסומה, ויחולו הוראות סעיף קטן (ב), בשינויים המחויבים.
{{ח:תת|(ד)}} החלטתו של יושב ראש הוועדה המרכזית בעתירה או בערר היא החלטה סופית.

{{ח:סעיף|19|ערר}}
{{ח:ת}} על החלטה של יושב ראש ועדה אזורית לפי {{ח:חיצוני|חוק הגנת הפרטיות#סעיף 23נט|סעיף 23נט(ב)(2) לחוק}} ניתן לערור ליושב ראש הוועדה המרכזית, בהתאם {{ח:חיצוני|חוק הבחירות (דרכי תעמולה)#סעיף 17ד|לסעיף 17ד לחוק דרכי תעמולה}} כפי שהוחל {{ח:חיצוני|חוק הגנת הפרטיות#סעיף 23נט|בסעיף 23נט(ז) לחוק}}, ויחולו על הדיון בערר {{ח:חיצוני|הוראות הבחירות (דרכי תעמולה) (סדרי הדין בבקשות ועררים)#סעיף 17|סעיפים 17 עד 29 להוראות הבחירות (דרכי תעמולה) (סדרי הדין בבקשות ועררים), התשע״ה–2015}}, בשינויים המחויבים.

{{ח:סעיף|20|אי־התייצבות או אי־הגשת מסמכים לפי החלטת יושב הראש}}
{{ח:תת|(א)}} נמסרה הודעה בדבר דיון, רשאי יושב הראש –
{{ח:תתת|(1)}} אם לא התייצב איש מבעלי הדין – למחוק או לדחות את העתירה או לדחות את הדיון למועד אחר;
{{ח:תתת|(2)}} אם התייצב העותר והמשיב לא התייצב – לקיים דיון בעתירה בהיעדר המשיב או לדחות את הדיון למועד אחר;
{{ח:תתת|(3)}} אם התייצב המשיב והעותר לא התייצב – למחוק או לדחות את העתירה או לדחות את הדיון למועד אחר.
{{ח:תת|(ב)}} ניתנה החלטה לפי סעיף זה, רשאי העותר או המשיב, לפי העניין, לבקש את ביטולה או שינויה בתוך יומיים מיום המצאתה, ורשאי יושב הראש לבטלה או לשנותה בתנאים שייראו לו.
{{ח:תת|(ג)}} החליט יושב הראש כי על אחד מבעלי הדין להגיש כתב תשובה או עיקרי טיעון בהליך שלפניו, או הורה לאחד מבעלי הדין להשלים פרטים או טיעונים או להעמיד מצהיר לחקירה באמצעות שאלונים או באמצעות בקשת פרטים נוספים, והמסמכים לא הוגשו למזכירות הוועדה במועד שהורה עליו – יראו את בעל הדין שלא הגיש את המסמכים במועד כבעל דין שלא התייצב לדיון, ויחולו הוראות סעיפים קטנים (א) ו־(ב), בשינויים המחויבים.

{{ח:סעיף|21|פרוטוקול}}
{{ח:ת}} נערך דיון לפני יושב הראש –
{{ח:תת|(1)}} ינוהל פרוטוקול שישקף את כל הנאמר והמתרחש בדיון והנוגע לו, לרבות שאלות והערות של יושב הראש; יושב הראש יורה את דרך רישום הפרוטוקול ויכול שייערך גם בדרך של הקלטה ברשמקול או באופן אחר שיורה יושב הראש, ובלבד שפרוטוקול שנערך כאמור, יועלה על הכתב ויצורף לתיק העתירה או הערר, לפי העניין;
{{ח:תת|(2)}} יושב הראש רשאי להורות שלא יירשמו בפרוטוקול דברי גידוף, נאצה, השמצה או ביזוי, ובלבד ששוכנע כי אין טעם המצדיק את רישומם בפרוטוקול;
{{ח:תת|(3)}} בעל דין זכאי לקבל עותק של הפרוטוקול, בסמוך לאחר עריכתו;
{{ח:תת|(4)}} יושב הראש רשאי, לפי בקשת בעל דין ולאחר שנתן לשאר בעלי הדין הזדמנות לטעון את טענותיהם, לתקן רישום בפרוטוקול כדי להעמידו על דיוקו; בעל דין רשאי להגיש בקשה לתקן רישום בפרוטוקול בתוך עשרה ימים מיום שהומצא לו הפרוטוקול;
{{ח:תת|(5)}} כתבי טענות וכל תעודה או מסמך שהוגשו בדיון ושיושב הראש קיבל אותם, יצורפו לפרוטוקול ויהיו חלק ממנו, ואולם לעניין כתבי טענות, תעודה או מסמך שצורפו לפרוטוקול לא יחול האמור בפסקאות (2) ו־(4).

{{ח:סעיף|22|סטייה מהוראות}}
{{ח:ת}} יושב הראש רשאי לסטות מהוראות אלה בהיבטים דיוניים, ככל הנדרש, וכפי שיורה, אם נראה לו כי יעיל וצודק להורות על כך בנסיבות העניין, מטעמים שיירשמו.

{{ח:סעיף|23|העברת דיון בעתירה}}
{{ח:תת|(א)}} בקשה להעברת דיון בעתירה ליושב ראש הוועדה המרכזית, לפי {{ח:חיצוני|חוק הגנת הפרטיות#סעיף 23נט|סעיף 23נט(ה) לחוק}} (להלן – בקשה להעברת דיון), המוגשת מטעם העותר, תוגש בהקדם האפשרי.
{{ח:תת|(ב)}} בקשה להעברת דיון המוגשת מטעם המשיב, תוגש בהקדם האפשרי; ציווה יושב הראש על הגשת כתב תשובה בלי לקיים דיון מוקדם בעתירה, תוגש הבקשה לא יאוחר מהמועד שנקבע להגשת כתב התשובה.
{{ח:תת|(ג)}} בקשה להעברת דיון תיערך בכתב, ויפורטו בה הנסיבות המצדיקות להעביר את הדיון ליושב ראש הוועדה המרכזית.
{{ח:תת|(ד)}} החליט יושב הראש שהבקשה אינה מצריכה תגובה, ידחה אותה על אתר.
{{ח:תת|(ה)}} החליט יושב הראש שהבקשה מצריכה תגובה, יבקש מבעל הדין שכנגד להגיב עליה, בכתב או בעל פה, במועד שיורה.
{{ח:תת|(ו)}} על אף האמור בסעיפים קטנים (א) ו־(ב), רשאי יושב הראש שדן בעתירה, בכל שלב של הדיון, אם ראה הצדקה לכך –
{{ח:תתת|(1)}} להתיר לבעל דין להעלות בקשה להעברת הדיון, בכתב או בעל פה;
{{ח:תתת|(2)}} להחליט על העברת הדיון ליושב ראש הוועדה המרכזית, לאחר שהתקבלה תגובת בעל הדין שכנגד, בכתב או בעל פה.

{{ח:סעיף|24|תחולת הוראות {{ח:חיצוני|תקנות סדר הדין האזרחי|תקנות סדר הדין האזרחי}} בעניין פסלות}}
{{ח:ת}} על בקשות לפי {{ח:חיצוני|חוק הבחירות (דרכי תעמולה)#סעיף 17ה|סעיף 17ה(ד) לחוק דרכי תעמולה}} יחולו הוראות {{ח:חיצוני|תקנות סדר הדין האזרחי#סעיף 173|תקנות 173 עד 174 לתקנות סדר הדין האזרחי}}, בשינויים המפורטים {{ח:חיצוני|חוק הבחירות (דרכי תעמולה)#סעיף 17ה|בפסקאות (1) ו־(2) לסעיף 17ה(ד) האמור}}.

{{ח:סעיף|25|פרסומים}}
{{ח:ת}} באתר המרשתת של ועדת הבחירות המרכזית לכנסת יפורסמו –
{{ח:תת|(1)}} הוראות {{ח:חיצוני|חוק הגנת הפרטיות#פרק ד5|פרק ד׳5 לחוק הגנת הפרטיות}} והוראות אלה;
{{ח:תת|(2)}} רשימת יושבי ראש הוועדות האזוריות וסמכותם המקומית;
{{ח:תת|(3)}} החלטות סופיות של יושבי ראש הוועדות האזוריות ויושב ראש הוועדה המרכזית שיש לפרסמן לפי {{ח:פנימי|סעיף 18|סעיף 18(ב)}}, וכן החלטות ביניים, שיושב הראש ראה טעם לפרסמן, בהתאם {{ח:פנימי|סעיף 18|לסעיף 18(ג)}}.

{{ח:חתימות|ו׳ באייר התשפ״ה (4 במאי 2025)}}
* '''נעם סולברג, שופט'''
המשנה לנשיא בית המשפט העליון
יושב ראש ועדת הבחירות המרכזית לכנסת ה־26
{{ח:סוגר}}
{{ח:סוף}}
[[קטגוריה:בוט חוקים]]